CELEX: 31983R1161
Language: el
Date: 1983-05-16 00:00:00
Title: Κανονισμός (ΕΟΚ) αριθ. 1161/83 του Συμβουλίου της 16ης Μαΐου 1983 για την προσωρινή και ολική αναστολή των δασμών του Κοινού Δασμολογίου για ορισμένα προϊόντα σε κράμα νιοβίου των διακρίσεων ex 81.04 Θ Ι και Θ ΙΙ

Avis juridique important

|

31983R1161

Κανονισμός (ΕΟΚ) αριθ. 1161/83 του Συμβουλίου της 16ης Μαΐου 1983 για την προσωρινή και ολική αναστολή των δασμών του Κοινού Δασμολογίου για ορισμένα προϊόντα σε κράμα νιοβίου των διακρίσεων ex 81.04 Θ Ι και Θ ΙΙ  

Επίσημη Εφημερίδα αριθ. L 128 της 18/05/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1161/83 ΤΟΥ ΣΥΜΒΟΥΛΙΟΥ  της 16ης Μαΐου 1983  για την προσωρινή και ολική αναστολή των δασμών του Κοινού Δασμολογίου για ορισμένα προϊόντα σε κράμα νιοβίου των διακρίσεων ex 81.04 Θ Ι και Θ ΙΙ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  το σχέδιο κανονισμού που υπέβαλε η Επιτροπή,  Εκτιμώντας:  ότι η εντός της Κοινότητας παραγωγή των προϊόντων που αναφέρονται στον παρόντα κανονισμό είναι σήμερα ανεπαρκής και ότι οι παραγωγοί δεν μπορούν, λόγω του γεγονότος αυτού, να ανταποκριθούν στις ανάγκες των βιομηχανιών που τα χρησιμοποιούν στην Κοινότητα·  ότι, προς το συμφέρον της Κοινότητας, πρέπει να ανασταλούν ολικά οι αυτόνομοι δασμοί του Κοινού Δασμολογίου των προϊόντων αυτών·  ότι, λαμβάνοντας υπόψη τις δυσχέρειες που παρουσιάζει η ακριβής εκτίμηση, στο άμεσο μέλλον, της εξελίξεως της οικονομικής καταστάσεως στο σχετικό τομέα, πρέπει να ληφθεί αυτό το μέτρο αναστολής μόνο προσωρινά, καθορίζοντας τη διάρκεια ισχύος του βάσει των συμφερόντων της κοινοτικής παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1ης Ιουλίου μέχρι 31 Αυγούστου 1983 οι αυτόνομοι δασμοί του Κοινού Δασμολογίου για τα ακόλουθα προϊόντα αναστέλλονται ολικά:  α) ex 81.04 Θ Ι: ακατέργαστο κράμα νιοβίου περιεκτικότητας κατά βάρος νιοβίου όχι κατωτέρας του 52 % και όχι ανωτέρας του 55 %, και τιτανίου όχι κατωτέρας του 45 % και όχι ανωτέρας του 48 %·  β) ex 81.04 Θ ΙΙ: ράβδοι ή πρίσματα συστάσεως εις κράμα νιοβίου περιεκτικότητας κατά βάρος νιοβίου όχι κατωτέρας του 52 % και όχι ανωτέρας του 55 %, και τιτανίου όχι κατωτέρας του 45 % και όχι ανωτέρας του 48 %.  Άρθρο 2  Ο παρών κανονισμός αρχίζει να ισχύει την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Μαΐου 1983.  Για το Συμβούλιο  Ο Πρόεδρος  I. KIECHLE